**Sajtóközlemény**

**HUMÁN KAPACISÁSOK FEJLESZTÉSE**

**A KUNSZENTMIKLÓSI JÁRÁSBAN**

**2020 / 08 / 31**

*Zárásához ért az* EFOP - 3.9.2-16-2017-00007*– es kódszámú projekt, mely a Széchenyi 2020 program keretében valósult meg Kunszentmiklós Város Önkormányzat vezetésével. A konzorcium tagjai (Kunszentmiklós, Apostag, Dunaegyháza, Kunadacs, Kunpeszér, Szalkszentmárton, Tass települési önkormányzatai, valamint a Bács-Kiskun Megyei Önkormányzat illetve a Magyar Szabadidősport Szövetség és a Fénykörközösség Kutatási és Fejlesztési Nonprofit kft.) 487,25 millió Ft vissza nem térítendő Európai Uniós támogatást használhatott fel 2018.02.01 és 2020.08.31 között.*

*A projekt a humán közszolgáltatások terén jelentkező társadalmi hátrányok csökkentéséhezés a minőségi közszolgáltatásokhoz való hozzáféréshez nyújtott támogatást.*

A konzorciumot alkotó tagok, egy igen szerteágazó, sokrétű és széles társadalmi beágyazottságot magába foglaló programsorozatot indítottak el.

A konzorciumot alkotó tagok széles társadalmi támogatottságot magába foglaló rendezvényeket, programsorozatokat indítottak el. Egyik kiemelt cél a humán szféra dolgozói kapacitásának segítése volt, képzésekkel és munkavállalói kompetenciafejlesztésekkel. A második cél az óvodák többirányú komplex fejlesztése volt, amibe az az óvodapedagógusok és az óvodahasználók egyaránt bevonásra kerültek. Harmadik cél az általános - és középiskolások valamint felsőfokú tanulmányokat folytató hallgatók – kiemelve a hátrányos helyzetben élőket –szakmai és anyagi támogatása volt, foglalkoztathatóságuk esélynövelése érdekében.

A közszolgáltatásokhoz való hozzáférést elsősorban a nyújtott szolgáltatások köre, integráltsága, minőségi jellemzői (pl. szakemberek felkészültsége, rendelkezésre állása stb.) határozták meg, amiben minőségi változások álltak be az elmúlt két évben. Az önkormányzati fenntartású intézmények örömmel fogadták a képzési/átképzési lehetőségeket, hiszen hosszútávon elsősorban azokat a munkavállalókat képesek foglalkoztatni a fenntartók, akik több szakképesítéssel, rész szakképesítéssel is rendelkeznek vagy olyan kompetenciák birtokában vannak, amellyel több tevékenységi kört (munkakört) is képesek ellátni.

Az óvodafejlesztések komplexitását adta, hogy az intézmények Pedagógiai Programjához illeszkedő, de azt kiegészítő egészségfejlesztést formáló, környezettudatosságot szem előtt tartó és a különféle mozgászavarban küzdő gyermekek fejlesztése valósult meg.

Megújult a pedagógusok módszertani kultúrája is a helyi problémákra reagálva, de bekapcsolódtak ismeretátadást nyújtó belső képzésekbe, műhelymunkákba, ami a hátrányos helyzetű és különféle zavarokkal küzdő gyermekek esélyegyenlőségét, felzárkózását támogatta.

Összességében elmondható, hogy sikerült színesebbé, minőségibbé, nyitottabbá tenni az itt élő gyerekek, fiatalok és felnőttek életét, ami esélyt és önbizalmat ad nekik társadalmi hátrányuk javításához. A hatékony együttműködést mutatta, hogy több mint 5000 emberhez jutottak el a meghirdetett óvodai, iskolai, települési szintű programok a projekt időszaka alatt.